《车通员移居索诗歌以遗之》
清代·苏镜潭

华亭之南闻唳鹤，平原何故轻入洛。十年以来星步移，阴霾惨晦翳大陆。

洞天一去一千里，秋波绿剪芙蓉烛。美人娟娟隔暮云，我欲从之搴杜若。

我马虺隤我姑酌，曰归曰归践宿诺。班荆道上略寒温，乡音老大尚依约。

筋骨差幸各强健，握手欷歔更大噱。座无车公我不乐，侨居何幸邻孙绰。

作者简介：苏镜潭（1883？～1939），字菱槎，福建晋江人。宿儒黄鹤门人，翰林苏廷玉之后。光绪廿八年（1902）举人（一说光绪十七年举人）。曾署晋江令三载，参与创办泉州国学书院，纂修《南安县志》。泉州温陵韬社成员。书斋署名「迟香楼」，为韬社聚会场所之一。大正十二年（1923）旅台期间，与林小眉酬唱，日课十诗，凡十日而各得百咏，颜曰《东宁百咏》。苏林二子才力相埒，百咏内容多咏台湾历史风俗。其诗除《东宁百咏》发行单行本外，多刊载于台湾报纸杂志。